Document ID: 32006R0322

32006R0322
L 054/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 322/2006 НА КОМИСИЯТА
от 23 февруари 2006 година
за изменение на Регламент (ЕО) № 1043/2005 поради разпоредбите за хигиената на храните и за храните от животински произход, предвидени по силата на Регламент (ЕО) № 852/2004 на Европейския парламент и на Съвета и на Регламент (ЕО) № 853/2004 на Европейския парламент и на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 3448/93 на Съвета от 6 декември 1993 г. за установяването на търговските споразумения, приложими за някои стоки, получени от преработката на селскостопански продукти (1), и по-специално член 8, параграф 3, първа алинея от него,
като има предвид, че:
(1)
От 1 януари 2006 г. Директива 92/46/ЕИО на Съвета от 16 юни 1992 г. за определяне на здравните правила за производството и пускането на пазара на сурово мляко, мляко, преминало през топлинна обработка, и продукти на млечна основа (2) и Директива 98/437/ЕИО на Съвета от 20 юни 1989 г. за хигиенните и здравни проблеми, които оказват влияние върху производството и пускането на пазара на яйчни продукти (3) се отменят с Директива 2004/41/ЕО на Европейския парламент и на Съвета (4) и се заменят с Регламент № 852/2004 на Европейския парламент и на Съвета от 29 април 2004 г. относно хигиената на храните (5) и Регламент № 853/2004 на Европейския парламент и на Съвета от 29 април 2004 г. за определянето на специфични хигиенни правила за храните от животински произход (6).
(2)
От съображения за по-голяма яснота е уместно позоваванията на Директива 92/46/ЕИО и на Директива 89/437/ЕИО в Регламент (ЕО) № 1043/2005 от 30 юни 2005 г. за прилагането на Регламент (ЕО) № 3448/93 на Съвета относно системата за възстановяване на средства при износа на някои селскостопански продукти, изнасяни под формата на стоки, които не са включени в приложение I към Договора, както и на критериите за определяне размера на това възстановяване (7) да бъдат съответно адаптирани.
(3)
Мерките, предвидени в настоящия регламент, са в съответствие със становището на Управителния комитет по хоризонталните въпроси, отнасящи се за търговията с преработени селскостопански продукти, които не са включени в приложение I към Договора,
ПРИЕ НАСТОЯЩИЯ РЕГЛАМЕНТ:
Член 1
Параграф 4 в член 52 от Регламент (ЕО) № 1043/2005 се заменя със следния текст:
„4. За да бъде изплатено възстановяване за стоките, попадащи в кодове по КН 0403 10 51-0403 10 99, 0403 90 71- 0403 90 99, 0405 20 10, 0405 20 30, 2105 00 99, 3502 11 90 и 3502 19 90, стоките следва да отговарят на съответните изисквания на Регламент № 852/2004 на Европейския парламент и на Съвета (8) и на Регламент № 853/2004 на Европейския парламент и на Съвета (9), по-специално на изискването да са произведени в одобрени предприятия и да отговарят на изискванията за здравната маркировка, определени в раздел I от приложение II към Регламент № 853/2004.
Член 2
Настоящият регламент влиза в сила в деня след публикуването му в Официален вестник на Европейския съюз.
Той се прилага от 1 януари 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 февруари 2006 година.

Labels: 3
17